open-index/open-wikipedia-markdown huggingface dataset:
To Pimp a Butterfly

***To Pimp a Butterfly***, ամերիկացի ռեփեր Քենդրիկ Լամարի երրորդ ստուդիական ալբոմը՝ թողարկված 2015 թվականի մարտի 15-ին Top Dawg, Aftermath Entertainment և Interscope Records լեյբլներում։ Պրոդյուսերները եղել են Dr. Dre-ն և այլք։ Լամարի սկավառակը գլխավորել է ամերիկյան Billboard 200 հիթ-շքերթը, նաև ներկայացվել է Գրեմմի 2016 մրցանակաբաշխությանը «Տարվա լավագույն ալբոմ» անվանակարգում։

## Ալբոմի մասին
*To Pimp a Butterfly* ալբոմը առաջին անգամ թողարկվել է 2015 թվականի մարտի 15-ին iTunes Store-ում և Spotify-ում, այսինքն սկզբնապես նշանակված թողարկումից ութ օր առաջ։ Ըստ Էնթոնի Թիֆֆիթի, ով Top Dawg Entertainment լեյբլի գլխավոր տնօրենն է, ալբոմի վաղաժամ թողարկումը եղել է չնախատեսված, և ըստ էության եղել է Interscope Records-ի սխալի հետևանք։ Հաջորդ օրն այն դարձել է անհասանելի iTunes-ում, բայց թողարկումը թարմացվել է մինչև մարտի 23-ը, սակայն պահպանվել է սթրիմինգը Spotify-ում։ Թողարկման առաջին շաբաթում *To Pimp a Butterfly*-ը դեբյուտացվել է ամերիկյան ''Billboard'' 200 հիթ-շքերթի առաջին հորիզոնականում՝ ունենալով 324,000 օրինակ վաճառք ԱՄՆ-ում։
Ալբոմն ստացել է դրական արձագանքներ երաժշտական քննադատների կողմից։ ԱՄՆ-ից բացի այն նաև գլխավորել է Մեծ Բրիտանիայի, Կանադայի, Ավստրալիայի և Նոր Զելանդիայի հիթ-շքերթները։

Rolling Stone ամսագիրը ընդգրկել է ալբոմն իր կազմած 2015 թվականի լավագույն սկավառակների «The 50 Best Albums of 2015» ցանկում։

2015 թվականի դեկտեմբերի 7-ին ալբոմը ներկայացվել է Գրեմմի մրցանակի «Տարվա լավագույն ալբոմ» կատեգորիայում։

2016 թվականի փետրվար ամսվա դրությամբ ԱՄՆ-ում վաճառվել է ալբոմի 788000 օրինակ։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

Կատեգորիա:2015 ալբոմներ
Կատեգորիա:Billboard 200 գլխավորած ալբոմներ
Լաուրա Հուհթասարի

**Լաուրա Հուհթասարի** (, ), Ֆինլանդիայի պետական և քաղաքական գործիչ։  Ճշմարիտ ֆինները կուսակցության անդամ,  2015 թվականի ապրիլից հանդիսանում է էդուսկունտայի պատգամավոր Սատակունտայի տարածքում։ 2017 թվականին իր թեկնածությունն է առաջադրել  Ֆինլանդիայի նախագահական ընտրություններում։

## Կենսագրություն
Ծնվել է 1979 թվականի մարտի 30-ին Ֆիննլանդիայի Պիրկանամաայի մարզի Մյանտյա քաղաքում։ 2004 թվականին ավարտել է Յուվյասկյուլյայի համալսարանի մագիստրատուրան։ 2012 թվականին ընտրվել է Պորիի քաղաքային խորհրդի նախագահ, ստանալով 1064 ընտրողների ձայները, 2017 թվականին մտել է Պորիի քաղաքային խորհուրդ արդեն 2566 ձայնով։ 2014 թվականին մասնակցել է Ֆինլանդիայում Եվրոպական խորհրդարանի ընտրություններին և ստացել է 9132 ձայն, սակայն չի ընտրվել։ 2015 թվականի ապրիլի 22-ին  Լաուրա Հուհթասարին դարձել է Ֆինլանդիայի պառլամենտի անդամ, ստանալով 9259 ձայն։ Խորհրդարանում նա հանդիսանում է  Իրավական հարցերի հանձնաժողովի, Կրթության և մշակույթի կոմիտեի, ինչպես նաև  Հյուսիսային խորհրդում ֆինլանդական պատվիրակության անդամ։

## Ծանոթագրություններ

Կատեգորիա:Ֆինլանդիայի քաղաքական գործիչներ
Կատեգորիա:Ֆինն պետական գործիչներ
Ավարայրի դաշտ

**Ավարայրի դաշտ**, տեղանք, որտեղ 451 թվականին տեղի է ունեցել Ավարայրի ճակատամարտը, դաշտն ընդգրկում էր Տղմուտ գետի ափամերձ շրջանը, տեղակայված էր համանուն գյուղի մերձակայքում։ Ամենայն հավանականությամբ տվյալ ժամանակաշրջանում այստեղով էր անցնում հայ-պարսկական սահմանաբաժանը, որը  Վասպուրական նահանգի մաս էր։ Ներկայումս տեղակայված է Իրանի հյուսիարևտյան շրջանի Չորս գյուղի մոտ, Նախիջևանի սահմանից ոչ հեռու։

## Տես նաև
* Ավարայրի ճակատամարտ
* Ավարայր գյուղը
* Վասպուրական

## Գրականության ցանկ

Կատեգորիա:Արևմտյան Ադրբեջան նահանգ
Կատեգորիա:Իրանի դաշտեր
Կատեգորիա:Ռազմական աշխարհագրություն
Բարխուդարլու

**Բարխուդարլու** (նաև՝ Բարխուդարլի, Բարխուդարլը, ), նախկին բնակավայր Հայաստանի Տավուշի մարզի արևելքում՝ հայ-ադրբեջանական շփման գծի հարևանությամբ։ Խորհրդային Միության ժամանակաշրջանում բնակավայրը ներառվել է Ադրբեջանական ԽՍՀ-ի կազմում։ ԽՍՀՄ փլուզումից հետո՝ 1991-1994 թվականների Արցախյան պատերազմի ընթացքում, այն ընդգրկվեց Հայաստանի Հանրապետության տարածքում։ Համաձայն Հայաստանի վարչատարածքային բաժանման՝ այն գտնվում է Հայաստանի Տավուշի մարզում, իսկ ըստ Ադրբեջանի վարչատարածքային բաժանման՝ այն տեղակայված է Ադրբեջանի Հանրապետության Ղազախի շրջանում։

2023 թվականի մայիսի 22-ին Հայաստանի վարչապետ Նիկոլ Փաշինյանը հրապարակային հայտարարել է, որ ինքը Բարխուդարլու կոչվող տարածքը ճանաչում է որպես Ադրբեջանի Հանրապետության մաս։

## Տեղադրություն
Բարխուդարլու տարածքը տեղակայված է արևմուտքում Ազատամուտ, հարավ-արևմուտքում Դիտավան, հարավ-արևելքում Այգեհովիտ գյուղերի և հյուսիսում Աղստև գետի միջև։

## Պատմություն
Թուրքաբնակ գյուղը հիմնվել է 19-րդ դարի վերջին նստակյացության անցած անասնապահ թուրքերի կողմից։ Հայտնի է, որ 1886 թվականին գյուղում բնակվել է 69 թուրք։

Խորհրդային Միության Անդրկովկասյան Դաշնության Կենտրոնական գործադիր կոմիտեի հողային և անտառային վեճերը լուծող տեղական հանձնաժողովը 1929 թվականի հուլիսի 19-0-ի իր որոշմամբ Բարխուդարլուն ընդգրկել է Դիլիջանի գավառի մեջ։ Հետագայում առանձնացվել է Խորհրդային Հայաստանից և ներառվել Խորհրդային Ադրբեջանի կազմում։

Բարխուդարլուն, որը կազմում էր 10,1 քառ․կմ տարածք, Խորհրդային Միության կազմում գտնվող Ադրբեջանական ԽՍՀ-ի անկլավ էր Խորհրդային Հայաստանի տարածքում։

## Տես նաև
* Տիգրանաշեն
* Արծվաշեն
* Վերին Ոսկեպար
* Սոֆուլու

## Ծանոթագրություններ

Կատեգորիա:Ադրբեջանի էքսկլավներ
Կատեգորիա:Ասիայի վիճելի տարածքներ
Կատեգորիա:Արցախյան հակամարտություն
Կատեգորիա:Հայաստանի բնակավայրեր
Կատեգորիա:Ղազախի շրջանի բնակավայրեր
Կատեգորիա:Տավուշի մարզի բնակավայրեր
Պավլոդարի պետական համալսարան

**Պավլոդարի Ս. Թորայգիրովի անվան պետական համալսարան** (, հայտնի է որպես **Պավլոդարի ինդուստրիալ ինստիտուտ**), բարձրագույն ուսումնական հաստատություն Պավլոդարում (Ղազախստան)։ Համալսարանը մասնագետներ է պատրաստում 8 ֆակուլտետների և 11 գիտա-պրակտիկ, խորհրդատվական կենտրոնների և ուսանողական կոնստրուկտորական բյուրոյի հիման վրա։

## Պատմություն
Պավլոդարի Ս. Թորայգիրովի անվան պետական համալսարանը ստեղծվել է 1996 թվականի մայիսին 1960 թվականի սեպտեմբերի 20-ին ԽՍՀՄ Նախարարի խորհրդի որոշմամբ ստեղծված արդյունաբերական ինստիտուտի հիման վրա։ Ինստիտուտը տեղակայված էր նախկին 24-րդ ռազմական դպրոցի երկու զորանոցներում և 10 մեկհարկանի զորանոցներում։ Երեք ֆակուլտետներում՝ մեքենաշինության, ինժեներա-շինական և էներգետիկայի, սովորել են 400 ուսանողներ։ Դասընթացները վարել են 16 մանկավարժներ, որոնցից միայն մեկն ուներ դոցենտի գիտական աստիճան։

Ներկայումս համալսարանը բազմաբնույթ բարձրագույն ուսումնական հաստատություն է, որտեղ ավելի քան 63 մասնագիտություններով սովորում են շուրջ 22000 ուսանողներ։ Դասընթացն իրականացնում են 530 ուսուցիչներ, այդ թվում՝ 20 պրոֆեսորներ, 40 գիտությունների դոկտորներ և 177 գիտությունների թեկնածուներ, 104 դոցենտ։

Պավլոդարի համալսարանի հետազոտական աշխատանքների հիմնական ուղղություններն են  էներգետիկա և էներգախնայողության տեխնոլոգիաներ, շինարարական, մեքենաշինության, հոգեբանության մանկավարժության բնագավառում հետազոտություն, շրջակա միջավայրի պահպանության, բնական ռեսուրսների իռացիոնալ օգտագործում, տարածաշրջանի տնտեսության խնդիրներ, սոցիոլեզվաբանություն։

2003 թվականին Պավլոդարի Ս. Թորայգիրովի անվան պետական համալսարանի գլխավոր շենքի դիմացի հրապարակում տեղադրվել է Պավլոդարի մարզի 9 ակնառու գործիչների կիսանդրիները։ Այդ ցուցադրությունը կոչվել է լուսավորիչների և ակադեմիկոսների ճեմուղի։

## Վարկանիշ
2014 թվականին «Էքսպերա ՌԱ» գործակալությունը համալսարանը ներառեց ԱՊՀ երկրների լավագույն բուհերի ցանկում, որտեղ նրան շնորհվել է «D» վարկանիշային դաս։

## Հայտնի դասախոսներ և շրջանավարտներ
* Դանիալ Ախմետով
* Ալմազ Իբրահիմով
* Սերժան Կանապյանով
* Նուրլան Նաբիև
* Նիկոլայ Նիկոլայչուկ
* Ռոման Վալիև
* Մեյրամ Բեգենտաև

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1960 հիմնադրումներ
Կատեգորիա:Ղազախստանի համալսարաններ
Lovers on the Sun

«**Lovers on the Sun**», ֆրանսիացի դիջեյ Դեյվիդ Գետտայի երգն ամերիկացի երգիչ Սեմ Մարտինի մասնակցությամբ։

2014 թվականի հունիսին երգը թողարկվել է որպես առանձին սինգլ։ Այն ընդգրկվել է նաև Դեյվիդ Գետտայի *[[Listen (ալբոմ, Դեյվիդ Գետտա)|Listen]]* ալբոմում, որ թողարկվել է նույն թվականի նոյեմբերին։

## Հեղինակներ և պրոդյուսերներ
Երգի վոկալը կատարում է ամերիկացի երգիչ, երգերի հեղինակ Սեմ Մարտինը, որը Con Bro Chill խմբի հիմնադիրն (իր եղբոր հետ) և վոկալիստը։ Դրանից բացը Սեմ Մարտինը Maroon 5 խմբի մի շարք երգերի համահեղինակն է (ներառյալ «Daylight» երգը, որ թողարկվել է որպես առանձին սինգլ և ընդգրկվել լավագույն տասնյակում ԱՄՆ-ում)։

«Lovers on the Sun» երգի պրոդյուսերներից մեկը շվեդ դիջեյ Ավիչին է։ «Lovers on the Sun» երգը նման է Ավիչիի «Wake Me Up» (2013) երգին. դրանք երկուսն էլ քանթրիի, ֆոլքի ու EDM-ի հիբրիդ են։

Երգի համահեղինակներից է Incubus ռոք խմբի կիթառահար Մայք Այնցիգերը։ Նա այդ թրեքում նվագում է կիթառ։ Այնցիգերը եղել է նաև Ավիչիի «Wake Me Up» համահեղինակներից մեկը։

## Տեսահոլովակ
Երգի տեսահոլովակը նկարահանվել է սպագետի-վեստերն ոճով։ Ռեժիսորը Մարկ Կլասֆելդն է։ Վերջինս նկարահանել է նաև այնպիսի երգերի տեսահոլովակներ, ինչպիսիք են Ֆլոու Ռայդայի «Whistle» և Fun խմբի «We Are Young» երգերը։

## Արձագանքներ
Սինգլը հասել է առաջին հորիզոնականի Մեծ Բրիտանիայում (սինգլների UK Singles Chart ազգային հիթ-շքերթում)։ Դեյվիդ Գետտայի կարիերայում դա արդեն հինգերորդ սինգլն էր, որ դարձել է № 1 այդ երկրում (առաջին չորս սինգլներեն են՝ «When Love Takes Over», «Sexy Bitch», «Gettin’ Over You» и «Titanium»)։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

!scope="col" colspan="3"| Streaming
|-

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2014 երգեր
Կատեգորիա:2014 սինգլներ
Կատեգորիա:UK Singles Chart գլխավորած սինգլներ
Թեյմուրազ Մուրվանիձե

**Թեյմուրազ Մուրվանիձե** (, Մուրազ Դավիդովիչ Մուրվանիձե, ), թատերական նկարիչ, բեմանկարիչ, գեղանկարիչ, քանդակագործ։ Վրացական ԽՍՀ վաստակավոր արտիստ (1978): Ռուսաստանի գեղարվեստի ակադեմիայի արտասահմանյան պատվավոր անդամ։

## Կենսագրություն
Թեյմուրազ Մուրվանիձեն ծնվել է 1939 թվականին Թբիլիսիում։ Ավարտել է Թբիլիսիի գեղարվեստի ակադեմիան (Պ. Լապիաշվիլու դասարան)։ Բալետների, օպերային և դրամատիկական ներկայացումների բեմական դիզայնի և բեմական հագուստի հեղինակ է։ Վրացական և ռուսական թատրոնի վարպետների լավագույն ակադեմիական ավանդույթները Մուրվանիձեն մշակել է դիզայնի գունագեղ և անսպասելի կոնցեպտուալ լուծումներով։
[մինի|Թեյմուրազ Մուրվանիձեն [Գեղամ Գրիգորյանի հուշարձանի բացման արարողության ժամանակ, Կոմիտասի անվան պանթեոն]]
Կնոջ՝ Թբիլիսիի օպերայի և բալետի թատրոնի բալետի պարուհի Մակա Մախարաձեի հետ նկարահանվել է «Լողորդը» ֆիլմում։

2018 թվականին Երևանի Կոմիտասի անվան պանթեոնում տեղադրված օպերային երգիչ Գեղամ Գրիգորյանի հուշարձանի հեղինակն է։

### Մախարաձե-Մուրվանիձե

## Թատերական ներկայացումներ
* 1971 թ. - «Համլետ», Թբիլիսիի օպերայի և բալետի թատրոն, բալետմայստեր՝ Վախթանգ Ճաբուկիանի
* 1977 թ. - «Մծիրի» (հեռուստաբալետ)
* 1978 թ. - «Ռոմեո և Ջուլիետ», Թբիլիսիի օպերայի և բալետի թատրոն, բալետմայստեր՝ Լեոնիդ Լավրովսկի, բալետմայստեր-բեմադրիչ՝ Միխայիլ Լավրովսկի
* 1984 թ. - «Порги и Бес», Թբիլիսիի օպերայի և բալետի թատրոն, Մեծ թատրոն, «Ռոսիա» պետական կենտրոնական համերգասրահ, բալետմայստեր՝ Միխայիլ Լավրովսկի
* 1985 թ. - «Ընձենավորը», Մարիինյան թատրոն, Օլեգ Վինոգրադով
* 1986 թ. - «Պոտյոմկին», Մարիինյան թատրոն, Օլեգ Վինոգրադով
* 1987 թ. - «Վարպետն ու Մարգարիտան». Բորիս Էյֆմանի անվան թատրոն, պարուսույց՝ Բորիս Էյֆման
* 1987 թ. - «Ծովահեն», Մարիինյան թատրոն, Պյոտր Գուսև, ըստ Ժյուլ Ժոզեֆ Պեռոյի և Մարիուս Պետիպաի
* 1995 թ. - «Խովանշչինա», Մեծ թատրոն, երաժշտական ղեկավար և դիրիժոր՝  Մստիսլավ Ռոստրոպովիչ, բեմադրությունը՝ Բորիս Պոկրովսկու, բեմանկարիչ՝ Թեյմուրազ Մուրվանիձե (Ֆեոդոր Ֆեդերովսկու էսքիզների օգտագործմամբ)
* 1999 թ. - «Դոն Կառլոս», Մարիինյան թատրոն,  դիրիժոր՝ Ջանանդրևա Նոզեդա,  բեմադրիչ՝ Յուրի Ալեքսնադրով
* 2000 թ. - ապրիլի 14-16 «Լյուչիա դի Լամերմուր», Մարիինյան թատրոն, ռեժիսոր՝ Դավիդ Դոիաշվիլի, երաժշտական ղեկավար՝ Ջանանդրևա Նոզեդա

## Պարգևներ
* Վրացական ԽՍՀ վաստակավոր արտիստ, 1978 թ.
* Պիկասոյի միջազգային մրցանակի դափնեկիր

## Գրականություն
* В. Берёзкин «Все цвета радуги», Художники грузинского театра в Москве. - «Литературная Грузия», 1977. - № 8.
* Г.Коваленко «Художники грузинского театра»,  К выставке шести сценографов в Москве. ВТО. - «Декоративное искусство СССР», 1978. - № 10.
* Е. Л. Луцкая. «Теймураз Мурванидзе», в сб. «Художник и сцена». - М., 1988.
* Д. Канделаки «Грузинские встречи». - 1990. - № 1.

## Ծանոթագրություններ

## Արտաքին հղումներ
* Թեյմուրազ Մուրվանիձեի մասին youtube.com կայքում

Կատեգորիա:Թբիլիսիի գեղարվեստի ակադեմիայի շրջանավարտներ
Կատեգորիա:Թբիլիսիի պատվավոր քաղաքացիներ
Կատեգորիա:Պատվո շքանշանի ասպետներ (Վրաստան)
Կատեգորիա:Վրացական ԽՍՀ վաստակավոր արտիստներ
Կատեգորիա:Վրացի բեմանկարիչներ
Կատեգորիա:Վրացի նկարիչներ
Կատեգորիա:Վրացի քանդակագործներ
Սիսիանի շրջանի հոգևոր կենտրոնների ցանկ

Ստորև ներկայացվում է Սիսիան համայնքի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Թումանյանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Մեղրի համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ
* Մարալիկի շրջանի հոգևոր կենտրոնների ցանկ
* Նոյեմբերյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Լիլյա Հովհաննիսյան

**Լիլյա Հովհաննիսյան** (*Լիլիկ, Լիլիթ Հովհաննիսյան*, ), հայ դերասանուհի։ ՀԽՍՀ ժողովրդական արտիստ (1978)։

## Կենսագրություն
Լիլյա Հովհաննիսյանը ծնվել է 1932 թվականին Թավրիզում։ 1946 թվականին ընտանիքի հետ տեղափոխվել է Խորհրդային Հայաստան։ Նախ ապրել է Էջմիածնում, ապա տեղափոխվել է Երևան, եղել Գաբրիել Սունդուկյանի անվան թատրոնի դերասնաուհի։ Աշխատել է Թաթուլ Ալթունյանի ղեկավարած Հայաստանի ժողովրդական Երգի-պարի անսամբլում։ Ավարտել է Երևանի Ռոմանոս Մելիքյանի անվան երաժշտական ուսումնարանի վոկալ բաժինը։ Աշխատել է Հայաստանի ակադեմիական կապելլայում, 1963 թվականից՝ Էմմա Ծատուրյանի ղեկավարությամբ գործող երգչախմբում։

Մահացել է 1998 թվականին Երևանում։

## Ֆիլմագրություն

## Ծանոթագրություններ

## Արտաքին հղումներ
* Լիլիթ Հովհաննիսյան

Կատեգորիա:Հայ դերասանուհիներ
Ֆուտբոլի Եվրոպայի առաջնություն 2012 (ընտրական փուլ, խումբ G)

## Խաղերի արդյունքները

----

----

----

----

----

----

----

----

----

## Ռմբարկուներ

## Ամենաարագ գոլ
*  Ջերմեյն Դեֆո (Անգլիա - Բուլղարիա խաղում)

## Ծանոթագրություններ

## Արտաքին հղումներ
* Եվրո 2012 -ը ՈՒԵՖԱ պաշտոնական կայքում

Կատեգորիա:2010 ֆուտբոլում
Կատեգորիա:2011 ֆուտբոլում
Կատեգորիա:Եվրո 2012
Սերգեյ Մարկով (այլ կիրառումներ)

**Սերգեյ Մարկով** կարող է վերաբերվել.
* Սերգեյ Մարկով (ծնվ.՝ 1958), ռուս քաղաքագետ։
* Սերգեյ Մարկով (ծնվ.՝ 1878-1918), ռուս ռազմական գործիչ։
Սոֆյա Պողոսյան

**Սոֆյա Սերգեյի Պողոսյան** (), հայ հաղորդավարուհի, հոգեբան և դերասանուհի։ Հայտնի է դարձել Շանթ TV-ով հեռարձակվող սերիալներում նկարահանվելով։ Սերիալներում նրա խաղընկերը հիմնականում եղել է` դերասան Աշոտ Տեր-Մաթևոսյանը։

## Անձնական կյանք
2010-2016 թվականներին ամուսնացած է եղել Նարեկ Գևորգյանի հետ։ 2019 թ-ի սեպտեմբերի 18-ին ամուսնացել է դերասան Աշոտ Տեր-Մաթևոսյանի հետ (Մինչև ամուսնանալը նրանք տևական ժամանակ միասին են ապրել)։ 2021 թ-ի օգոստոսի 18-ին ԱՄՆ-ում ծնվել է նրանց որդին՝ Միքայելը։

## Ֆիլմագրություն

## Ծանոթագրություններ

## Արտաքին հղումներ
*Սոֆյա Պողոսյան. “Կարծում էի` ճիշտ չի ընկալվի, բայց… ”
*ՍՈՖՅԱ ՊՈՂՈՍՅԱՆ. ԷԿՐԱՆԻՑ ԱՅՆ ԿՈՂՄ 
*

Կատեգորիա:Հայ հաղորդավարներ
Կատեգորիա:Հայ առաքելական քրիստոնյաներ
Կատեգորիա:Հայ հոգեբաններ
Կատեգորիա:Հայ դերասանուհիներ
Թվին Փիքս

«**Թվին Փիքս»** (), ամերիկյան դրամատիկական հեռուստասերիալ է, որը ստեղծել են ռեժիսոր Դեյվիդ Լինչը և սցենարիստ Մարկ Ֆրոսթը։ Պրեմիերան կայացել է 1990 թվականի ապրիլի 8-ին ԱՄՆ-ում։ Սերիալի գործողությունը տեղի է ունենում հորինված քաղաքում, որը կոչվում է Թվին Փիքս, այն գտնվում է Վաշինգտոն նահանգի հյուսիս-արևմուտքում կանադական սահմանին մոտ։

Սերիալը բաղկացած է 3 եթերաշրջանից (48 սերիա)։ Առաջին եթերաշրջան — 8 դրվագ (պիլոտային սերիան գումարած 7 դրվագ) և երկրորդ եթերաշրջան - (22 դրվագ)։ Լինչը նկարահանել է վեց դրվագ, մնացած դրվագները նկարահանել են հրավիրված ռեժիսորներ։ Սերիալի համապրոդյուսեր էր հանդես եկել Ահարոն Սեմփլինգի ընկերությունը, վարձույթով զբաղվել էր Worldvision Enterprises ընկերությունը։

Սերիալը առաջին անգամ եթեր է հեռարձակվել ԱՄՆ-ի American Broadcasting Company ալիքով 1990 թվականիապրիլի 8-ից 1991 թ. հունիսի 10-ը։ Պրեմիերան էկրանների մոտ էր հավագել 8,15 մլն մարդ։

2007 թվականին "Time" ամսագիրը ընդգրկել է սերիալը *Բոլոր ժամանակների լավագույն TV-շոուների ցանկում:*

1992 թվականին նկարահանվել է հեռուստասերիալի պրիքվելը «Թվին Փիքս. Կրակի միջով» ֆիլմը, որը ամերիկյան վարձույթում ձախողվել է։

2017 թվականի մայիսի 21-ին սկսվել է երրորդ եթերաշրջանի ցուցադրությունը, որը բախկացծ է 18 դրվագներից։ Նկարահանումները սկսվել էին 2015 թվականի աշնանը և ավարտվել 2016 թվականի ապրիլին։ Նոր եթերաշրջանի բոլոր դրվագները նկարահանել է Լինչը։

## Սյուժե
Սերիալի հիմնական սյուժետային գիծը առաջին 16 դրվագներում է՝  ՀԴԲ-ի հատուկ գործակալ Դեյլ Քուփերը մեկնում է Թվին Փիքս հետաքննելու բարձր դասարանների աշակերտուհու Լորա Փալմերի սպանությունը։

Գործողությունը տեղի է ունենում 1989 թվականին և յուրաքանչյուր դրվագը իրենից ներկայացնում է մեկ օր ըստ իրադարձությունների ժամանակագրության։

## Երաժշտություն
Սերիալի սաունդթրեքը գրել է ավանգարդ-ջազային կոմպոզիտոր Անջելո Բադալամենթին, նա նաև աշխատել է Դեյվիդ Լինչի այլ ֆիլմերի սաունդթրեքի վրա (նրանց համագործակցությունը սկսվել է «Կապույտ թավիշ» ֆիլմից)։ Սերիալի գլխավոր երաժշտական թեման է դարձել ամերիկյան դրիմ-փոփ-երգչուհու Ջուլի Քրուզի "Falling" երգը, իսկ տեքստը գրել է ինքը՝ Դեյվիդ Լինչը։

## «Թվին Փիքս»-ի DVD և Blu-ray
Սերիալի առաջին եթերաշրջանը թողարկվել է 2001 թ. դեկտեմբերի 18-ին։ Երկրորդ եթերաշրջանը 2007 թ. ապրիլի 3-ին։

2007 թվականի հոկտեմբերի 30-ին դուրս է եկել բացառիկ թողարկումը, որը ներառում է երկու եթերաշրջանը, փորձնական սերիայի այլընտրանքային տարբերակը, մի շարք հեռացված տեսարան և ավելին։

Blu-ray-ը դուրս է եկել 2014 թվականի հուլիսի 29-ին։ Այն ընդգրկել է 2 եթերաշրջան, «*Թվին Փիքս. Կրակի միջով» ֆիլմը*, հեռացված տեսարան և լրացուցիչ նյութեր։

## Փառատոնային մշակույթ
«Թվին Փիքսի» փառատոնները բազմաժանր են և լայնատարած։ 2017 թվականին Մոսկվայում տեղի է ունեցել առաջին փառատոնը։

## Ծանոթագրություններ

## Գրականություն
* 
* 
* 
* 
* 
* 

## Արտաքին հղումներ
* ''«Թվին Փիքս»'' CBS կայքում 
 

Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ այբբենական կարգով
Հայաստանի զինված ուժերի արդիականացման ծրագիր (2018-2025)

**Հայաստանի Հանրապետության զինված ուժերի արդիականացման ծրագիր**, Հայաստանի պաշտպանության նախարարության կողմից մշակված և 2018 թվականի հունվարի 28-ին ընդուհված Հայաստանի զինված ուժերի արդիականացման 7-ամյա ծրագիր, որը նախատեսված է իրականացնել 2018-2025 թվականներին։

2017 թվականի հոկտեմբերի 24-ին Հայաստանի նախագահ Սերժ Սարգսյանը պաշտպանության նախարար Վիգեն Սարգսյանին հանձնարարել էր մշակել բանակի արդիականացման 2018-2025 թվականների նոր յոթնամյա ծրագիր։ 2017 թվականի նոյմեբերի 1-ին պաշտպանության նախարարը ներկայացրել էր յոթնամյա ծրագրի հիմնական ուղղությունները, որոնք են՝
# օրենսդրական դաշտի ձևավորում,
# զինված ուժերի զարգացման, մարտունակության բարձրացման, սպառազինության և ռազմական տեխնիկայի արդիականացման համալիր ծրագիր,
# կառավարման արդյունավետության բարձրացում,
# մասնագիտական գրավչության բարձրացում (այդ թվում՝ ռազմական կրթություն),
# զինծառայողների սոցիալական պաշտպանության խնդիր. բնակարանավորում, բուժսպասարկում,
# «Վետերենանների և զորացրվող զինծառայողների հարցեր»,
# Զոհվածների և հաշմանդամների կողքին կանգնելու կարողություն,

Ծրագրի ընդունման մասին հայտնի է դարձել 2018 թվականի հունվարի 29-ին, երբ Հայաստանի նախագահ Սերժ Սարգսյանը, Զինված ուժերի և Պաշտպանության նախարարության ղեկավար կազմը Բանակի օրվա առթիվ այցելել են Եռաբլուր, որի ընթացքում նախագահը հայտարարել է, որ բանակի մարտունակության բարձրացման նպատակով ընդունվել է 7-ամյա զարգացման ծրագիրը։

## Տես նաև
* Հայաստանի պաշտպանության նախարարություն

## Ծանոթագրություններ

Կատեգորիա:2010-ականներ Հայաստանում
Կատեգորիա:2020-ականներ Հայաստանում
Կատեգորիա:Հայաստանի զինված ուժերի 21-րդ դարի պատմություն
Կատեգորիա:Հայաստանի ռազմական իրավունք
Կատեգորիա:Հայաստանի ռազմական պատմություն
Կատեգորիա:Ռազմական բարեփոխումներ
Մականունավորներ

**Մականունավորներ**, մինչհեղափոխական Հայաստանում քրեամերձ, կիսաքրեական և բուն քրեական տարրերի որոշ ներկայացուցիչների ընդհանրական անվանում, որոնք իրենց քաղաքացիական անուն-ազգանվան հետ միասին կամ փոխարեն առավելապես հայտնի են իրենց մականվամբ։ Եզրը լայնորեն տարածված է հեղինակավոր լրատվամիջոցների ու հասարակության լայն շրջանակների և սովորաբար օգտագործվում է մականունավորների և պետական իշխանության հարաբերությունների մասին նորությունների համատեքստում։

Համաձայն որոշ աղբյուրների, մականունավորների զգալի մի մասը հանդիսանում են պետական ապարատի աշխատակաիցներ։ ԶԼՄ-ների կողմից մատնանշվել է նաև մականունավորների կողմից

Հայաստանում մականունավորների առկայությանը անդրադարձել է նաև ՀՀ ոստիկանապետ Վլադիմիր Գասպարյանը.
Ես երևանցի եմ և կարծում եմ, որ սա ֆոլկլորի մի մասն է։ Պատկերացնո՞ւմ եք՝ ինչ տխուր կլիներ, եթե Հայաստանում մականունավորներ չլինեին և բոլորին անուն ազգանուններով դիմեին, իսկ այսպես կենդանակերպեր և այլ երևույթներ կան, ինչը հրաշալի է:

## Տես նաև
* 
* Գործ տալ
* Գողական օրենք

## Ծանոթագրություններ

Կատեգորիա:1990-ականներ Հայաստանում
Կատեգորիա:2010-ականներ Հայաստանում
Կատեգորիա:2000-ականներ Հայաստանում
Կատեգորիա:Հայաստանի հասարակություն
Կատեգորիա:Հանցագործությունը Հայաստանում
Գեոկոսմոս

**«Գեոկոսմոս» ՓԲԸ**, Հայաստանի կառավարության որոշման համաձայն պաշտպանության նախարարության կողմից ստղեծվող կազմակերպություն, որն իրականացնելու է տիեզերական հետախուզման գործառույթներ։ Լրատվամիջոցներում առավելապես լուսաբանվում է *Տիեզերական հետախուզման ծառայություն* անվանման տակ։

Հիմնադրվել է Հայաստանի կառավարության 2017 թվականի նոյեմբերի 16-ի 1478-Ա որոշման համաձայն։ Կառավարության կողմից ծառայության կազմավորման համար հատկացվել է 600 հազար դոլար։

Նախատեսված է, որ ծառայությունը իրականացնելու է Հայաստանի և հարևան պետությունների սահմանամերձ տարածքների օպերատիվ հետախուզման համար (տիեզերալուսանկարների օգտագործմամբ) պայմանների ապահովումը։

## Ծանոթագրություններ

Կատեգորիա:2017 հիմնադրումներ Հայաստանում
Կատեգորիա:Հայաստանի պաշտպանության նախարարություն
Սոկրատեսի մահը

**«Սոկրատեսի մահը»** (), Ժակ Լուի Դավիդի պատմական կտավը (1787), Մետրոպոլիտեն թանգարանի հավաքածուից (Նյու-Յորք, ԱՄՆ)։

## Ստեղծման պատմություն
1786 թվականի սկզբին նկարը Դավիդին պատվիրել էր փարիզյան խորհրդարանի խորհրդատու Շառլ Միշել Տրյուդեն դե լա Սաբլերմը։ Այն ժամանակից ի վեր ինչ Դիդոն այս սյուժեն խորհուրդ էր տվել նկարիչներին «Դրամատիկական պոեզիայի մասին» տրակտատում,  նրան անդրադարձել էին գեղանկարիչները, այդ թվում՝ Շալը, Ալիզարը (, 1762), Սանե։ Դիդրոնը հիմք ընդունելով «Ֆեդոնի» վերջին էջում տեղ գտած պատմությունը Պլատոնի մասին, փիլիսոփայի մահվան պատմությունը բաժանել է 5 տեսարանի. Սոկրատեսը բանտում, Սոկրատեսը երկու անգամ հրաժարվում է փախուստից,  վիճաբանություն դատավորների հետ՝ հոգու անմահության մասին, Սոկրատեսը թունավոր մոլեխինդ է ընդունում։

Դավիդը ընտրել է այն պահը, երբ աշակերտներով շրջապատված Սոկրատեսը դահիճի ձեռքից վերցնում է թույնի գավաթը։ Օգնության համար նա դիմել է գիտնական հելլենագետ Ռ. Ադրիին։

Վերջինս 1786 թվականի ապրիլի 6-ին նկարչին գրած նամակում փոխանցում է փիլիսոփայի մահվան պատմությունը։

## Նկարագրություն
Մերկ քարե պատի մոտ դրված է մահճակալ։ Որի վրա Սոկրատեսը հրաժեշտ է տալիս աշակերտներին։ Հատակին ընկած են կապանքները, որոնցից արդեն ազատել են փիլիսոփային։ Նկարիչը հակադրել է ծեր ու խիստ փիլիսոփային խորը հիասթափությանը, որը կուտակվել է նրա շուրջը։ Դահիճը, ով թույնը տալիս է բանտարկյալին ցնցված է։

Հաջող ընտրված երանգավորումը և կոմպոզիցիայի ամբողջությունը հարմարորեն առանձնացրել է Դավիդի «Սոկրատեսի մահը» նրա հին մրցակից Պեյրոնի նույն թեմայով կտավից։ Վերջինիս նկարը ստեղծվել է դ'Անժիվիյի պատվերով և հայտնվել է այն նույն սրահում, որտեղ գտնվում էր Դավիդի աշխատանքը։ Նույն թեմայով երկու կտավ, նման կոմպոզիցիաներ, ձգտում են պահպանել պատմական ճշգրտությունը, առաջացրել են քննադատների հետաքրքրությունը։ Առաջնության արմավենին հանձնվել էր Դավիդին։ Կոմս Պոտոցկին համարում էր, որ Պեյրոնի ստեղծագործությունը «ընդգծել է Դավիդի կտավի առավելությունները, հանրությանը ցույց տալով որ տաղանդ ունենալով հանդերձ կարելի  գտնվել նրանից ցած»։ Դավիդի աշխատանքին բարձր գնահատական է տվել Ջոշուա Ռեյնոլդսը, նշելով, որ «Սոկրատեսի մահը» կարելի է դնել այնպիսի որմնանկարների հետ մեկ շարքում, ինչպիսիք են՝ Միքելանջելոն Սիքստինյան կապելլայում։

## Ծանոթագրություններ

## Գրականություն
* Герман М. Ю., «Давид», серия «Жизнь замечательных людей» М, «Молодая гвардия», 1964 (рос)
* Варшавский А. «Жак Луи Давид» (в кн. «С веком наравне», М, 1977 (рос)
* 
* Warren E. Roberts: *Jacques-Louis David, revolutionary artist. Art, politics and French revolution*. University of North Carolina Press, Chapel Hill, N.C. 1989, ISBN 0-8078-1845-3
* Antoine Schnapper et Arlette Sérullaz, David, Paris, RMN, 1989, n°76, p.&nbsp;178
* Elmar Stolpe: *Klassizismus und Krieg. Über den Historienmaler Louis David*. Campus-Verlag, Frankfurt/M. 1985, ISBN 3-593-33488-7

Կատեգորիա:1787 նկարներ
Կատեգորիա:Ժակ Լուի Դավիդի նկարներ
Կատեգորիա:Մետրոպոլիտեն թանգարանի նկարներ
Սուլթան Քյոսեն

**Սուլթան Քյոսեն** (, ), թուրք ֆերմեր, որը համարվում է աշխարհի ամենաբարձրահասակ մարդը ըստ Գինեսի ռեկորդների գրքի։ Նրա հասակը կազմում է 251 սմ (8 ֆուտ 3 դյույմ)։ Ոտնաթաթի երկարությունը կազմում է 36 սմ։

## Կենսագրություն
Սուլթան Քյոսենի անսովոր բարձրահասակությունը կապված է հիպոֆիզի ուռուցքի հետ։ Ներկա պահին նա կարողանում է տեղաշարժվել միայն անթացուպերի օգնությամբ։ Սուլթանը ապրում է ծնողների հետ, որոնք նորմալ հասակի անձինք են։ Իր չափազանց բարձրահասակ լինելու պատճառով Քյոսենը չի կարողացել ավարտել միջնակարգ դպրոցը և սկսել է զբաղվել ֆերմերային տնտեսությամբ։ Սիրելի զբաղմունքներից մեկը ընկերների հետ տեսախաղերով զբաղվելն է։ Քյոսենը բարձր ծառերի մշակումը, էլեկտրական լամպերի փոխարինումը դիտարկում է որպես առավելություն, իսկ թերություններից նշում է հագուստ ձեռքբերելու դժվարությունները  (նա հագնում է 113 սանտիմետրանոց տաբատ): Սուլթան Քյոսենը հագնում է 62 համարի կոշիկներ։

2010 թվականից Սուլթանը ճառագայթային բուժում է ստանում Վիրջինիայի համալսարանում, որտեղ վերահսկվում է նաև նրա հորմոնների մակարդակը։ Չնայած այն հանգամանքին, որ թերապիայի կուրսը տևում է ավելի քան երկու տարի, արդեն 2011 թվականին բժիշկներին հաջողվեց նորմայի սահմաններին հասցնել հիպոֆիզի հորմոնալ ակտիվությունը։ 2012 թվականի մարտին հայտարարվեց, որ Սուլթանի անընդհատ մեծացող հասակը դադարեցվել է և բուժումը համարվել է արդյունավետ։ 2013 թվականի հոկտեմբերի 28-ին նա ամուսնացավ Մերվե Դիբոյի հետ, ում հասակը հազիվ է հասնում ամուսնու արմունկներին։

## Ռեկորդներ
2009 թվականի օգոստոսի 25-ին Քյոսենի հասակն արձանագրվել է 247 սմ, ինչը գերազանցում էր Բաո Սիշունի հասակին, որը կազմում էր 236 սմ։ Քյոսենին է պատկանում նաև ձեռքի ամենամեծ ափը ունեցողի տիտղոսը, որը կազմում է 27.5 սմ։

2011 թվականի փետրվարի 9-ին Սուլթանը կրկին անցավ հասակի չափման ընթացակարգին, որն արվում էր Գինեսի գրքի շրջանակներում. այդ պահին Սուլթանի հասակը կազմում էր 251 սմ։

Սուլթան Քյոսենի ձեռքերի բացվածքը կազմում է 3 մետր։

## Ծանոթագրություններ

## Արտաքին հղումներ
* The Tallest Man: Sultan Kosen 
* Dünyanın en uzun insanı bir Türk - NTV
* The Tallest Man in the world
* Самый высокий человек в мире сыграл свадьбу 

Կատեգորիա:21-րդ դարի թուրքեր
Կատեգորիա:Գինեսի գրքի ռեկորդակիրներ
Կատեգորիա:Թուրքեր
Կատեգորիա:Մարդին քաղաքում ծնվածներ
Կատեգորիա:Քրդեր
Շերլոկ Հոլմսի և բժիշկ Վաթսոնի հուշարձան

**Շերլոկ Հոլմսի և բժիշկ Վաթսոնի հուշարձան** (), տեղադրվել է 2007 թվականի ապրիլի 27-ին Մոսկվայում, Մեծ Բրիտանիայի հյուպատոսարանի մոտ։

## Պատմություն
Արթուր Կոնան Դոյլի ստեղծագործության հերոսների` հետախույզ Շերլոկ Հոլմսի և  բժիշկ Ջոն Վաթսոնի հուշարձանը բացվել է մեծագույն հետախույզի արկացների մասին պատմվածքի` «Ալ կարմիր գույներով էտյուդը»  լույս տեսնման 120-րդ ամյակի կապակցությամբ։ Հուշարձանի հեղինակը քանդակագործ Անդրեյ Օրլովն է, ով հերոսների կերպարները ստեղծել է հիմնվելով  Շերլոկ Հոլմսի արկածների առաջին նկարազարդող Սիդնի Պեջետի աշախատանքների վրա։ Սակայն հերոսների կերպարներում հեշտությամբ կարելի է տեսնել Վասիլի Լիվանովի և Վիտալի Սոլոմինի գծերը, ովքեր մարմնավորել են այդ կերպարներին խորհրդային հեռուստասերիալում։

Բրոնզից կերտած քանդակները Շերլոկ Հոլմսին պատկերում են կանգնած, աջ ձեռքին ծխամորճ, իսկ ձախ ձեռքը պահած մեջքի հետևում։ Ջոն Վաթսոնը պատկերված է նստած նստարանին, ձեռքին մատիտ և գրառումների գրքույկ։  Նստարանին տեղ է պահված նրանց համար, ովքեր կցանկանան լուսանկարվել հայտնի հերոսների հետ։ Այն միակ հուշարձանն է, որտեղ Հոլմսը և Վաթսոնը պատկերված են միասին։ Վասիլի Լիվանովը կատակել է, որ եթե ինչ-որ մեկը նստի Վասթսոնի կողքին և ձեռքը դնի գրքույկի վրա, նրա խնդիրներից շատերը կլուծվեն, բայց եթե դիպչեն Հոլմսի ծխամորճին, ապա կարող ես հայտնվել քրեական պատմության մեջ։

Հուշարձանը հանդիսավոր կերպով բացվել է 2007 թվականի ապրիլի 24-ին։ Բացման արարողությանը ներկա էին գտնվել Ռուսաստանի ժողովրդական արտիստ Վասիլի Լիվանովը և Ռուսաստանի Դաշնությունում Մեծ Բրիտանիայի դեսպան Էնթոնի Բրենտոնը։ Հուշարձանը ստեղծվել է «Քանդակագործական կոմպոզիցիաներ» նախագծի շրջանակներում։

## Ծանոթագրություններ

## Արտաքին հղումներ
* 
* 

Կատեգորիա:Քանդակներ ըստ հեղինակի
Կատեգորիա:Քանդակներ ըստ տարեթվի
Շահե Տեր-Գևորգյան

**Շահե Նազարի Տեր-Գևորգյան** (), հայ ճարտարապետ, ճարտարապետության պատմաբան։

## Կենսագրություն
Շահե Տեր-Գևորգյանը ծնվել է 1944 թվականին Հալեպում։ 1970 թվականին ավարտել է Երևանի պոլիտեխնիկական ինստիտուտը։ Ուսումնասիրել է Հալեպի Սուրբ Քառասուն Մանկանց եկեղեցու ստորգետնյա մասը, քաղաքամերձ շրջաններում կառուցել է շուրջ քսան շենք, մշակել շոգ կլիմայով արևելյան երկրների ավանդական ներքին բակերով ժողովրդական բնակելի տներն արդիական շենքերի փոխակերպելու տեսական սկզբունքներն ու նախագծերը։ 1973 թվականին Բեյրութի ֆրանսիական հնագիտական ինստիտուտի հրավերով մասնակցել է Հյուսիսային Սիրիայի նշանավոր հուշարձաններ Շեյխ Բարաքաթի հեթանոսական տաճարի, քրիստոնեական առաջին եկեղեցիներից մեկի՝ Քրքբիզեի միանավ, Քալբ Լոզեի եռանավ բազիլիկների ուսումնասիրությանը, ղեկավարել պեղումներն ու չափագրությունները, հատակագծումները, պարզաբանել հարդարանի առանձնահատկությունները։ Տեր-Գևորգյանն ապացուցել է, որ Հայաստանում միանավ բազիլիկ հորինվածքով մոնումենտալ դահլիճներ գոյություն են ունեցել մինչև քրիստոնեության ընդունումը, իսկ միանավ բազիլիկ եկեղեցիները կառուցվել են հայկական հեթանոսական տաճարների հորինվածքի հիման վրա, և առաջ է քաշել ու հիմնավորել այն տեսակետը, որ Հայաստանի բազիլիկ եկեղեցիների ճարտարապետությունը ձևավորվել ու զարգացել է ինքնուրույն՝ տեղական շինարվեստի դարավոր ավանդույթների հիման վրա։

## Երկեր
* Հայաստանի և Սիրիայի վաղքրիստոնեական ճարտարապետության առնչությունները, Երևան, 2000։

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Դարյա Դենիսովա

**Դարյա Անդրեևնա Դենիսովա** (, ), ուկրաինացի նկարչուհի, գեղանկարիչ, երեխաների և տարեցների համար գրքերի նկարազարդող, Ուկրաինայի նկարիչների ազգային միության վաստակավոր անդամ։

## Կենսագրություն
Դարյա Դենիսովան ծնվել է 1989 թվականի հուլիսի 19-ին ստեղծագործող մարդկանց ընտանիքում։ Հայրը՝ Անդրեյ Վադիմովիչ Դենիսովը, նկարիչ-մոնումենտալիստ է, մայրը՝ Սվետլանա Վիկտորովնա Դենիսովան, մասնագիտությամբ ճարտարապետ է, ներկայումս ղեկավարում է մանկական արտ-ստուդիա։ Մանկությունից Դարիան ձգտել է դրսևորել իր գեղարվեստական ընդունակությունները։ 15 տարեկանից նա դառնում է գեղարվեստի ակադեմիային կից արվեստի մասնագիտացված լիցեյի ուսանող, 22 տարեկանում կարմիր դիպլոմով ավարտում է Խարկովի գեղարվեստի ինստիտուտը։ 2015 թվականից Ուկրաինայի երիտասարդ նկարիչների միության անդամ է։

### Կրթություն
2004-2006 թվականներին սովորել է Գեղարվեստի ակադեմիային կից արվեստի մասնագիտացված լիցեյում։ 2006-2012 թվականներին սովորել է Խարկովի դիզայնի և արվեստի պետական ակադեմիայում։ 2015 թվականից համարվում է Ուկրաինայի նկարիչների միությանը կից երիտասարդ նկարիչների ընկերակցության անդամ։

## Ստեղծագործություն
Նկարչուհու կտավները ցուցադրվում են Ուկրաինայի, Ռուսաստանի, Եվրոպայի, ԱՄՆ-ի, Հնդկաստանի և Իսրայելի ցուցահանդեսներում, պատկերասրահներում և մասնավոր հավաքածուներում։ Դարիայի ստեղծագործությունների հաճախակի հյուրն են կատուները։ Իր ոճը Դարիան կոչում է «Երջանիկ գեղանկար» (կամ «Հեփի արտ»  երջանկ արվեստ), իսկ ստեղծագործությունների կերտմանը Դարիային ոգեշնչում էին հեռավոր ճամփորդությունները և ընտանեկան միջավայրը։ Դեռևս մանկական տարիներից նկարչուհին տարբեր ոճերի և տեխնիկայի փորձարարություններ էր իրականացնում, նույնիսկ մասնակցել է ուղղափառ  եկեղեցու որմնանկարների ստեղծմանը։ Ամուսնու հետ միասին Դարիան այցելում է ԱՄՆ, Իսպանիա, Կամբոջա, Թայլանդ, Շրի-Լանկա, Չեռնոգորիա, Սերբիա, Բոսնիա և Հերցոգովինա և այլ երկրներ։ Յուրաքանչյուր ճամփորդություն ոգեշնչում էր կտավների նոր հավաքածուների ստեղծմանը, որոնք նկարչուհին պարբերաբար ցուցադրության էր ներկայացնում ինչպես Ուկրաինայում, այնպես էլ նրա սահմաններից դուրս։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:21-րդ դարի կին արվեստագետներ
Կատեգորիա:Ուկրաինայի նկարիչների ազգային միության անդամներ
Կատեգորիա:Ուկրաինացի կին արվեստագետներ
Կատեգորիա:Ուկրաինացի նկարչուհիներ
Կատերինա Օմելչուկ

**Կատերինա Վլադիմիրովնա Օմելչուկ** (, ), ուկրաինացի նկարչուհի, կիևցի գեղանկարիչ, Ուկրաինայի նկարիչների ազգային միության անդամ։

## Կրթություն
* 1992-2000 թվականներին սովորել է  Տարաս Շևչենկոյի անվան պետական  գեղարվեստական միջնակարգ դպրոցի գեղանկարչության դասարանում։ Գեղանկարչության դասատուներն են եղել Յուրի Եվգենևիչ Գոնչարենկոն և Տատյանա Վլադիմիրովնա Դավիդովան։
* 1996-1998 թվականներին սովորել է Կիևի պետական համալսարանին կից մշակույթի և արվեստի գեղարվեստական ձևավորման արվեստանոցում։ Ստացել է գեղարվեստական ձևավորման ուսուցչի մասնագիտություն։
* 2000-2006 թվականներին սովորել է Կերպարվեստի և ճարտարապետության ազգային ակադեմիայի գեղանկարների վերականգնման ֆակուլտետում։
* 2004 թվականից՝ Ուկրաինայի նկարիչների ազգային միության Կիևյան բաժանմունքի երիտասարդական միավորման անդամ։
* 2008 թվականից՝ Ուկրաինայի նկարիչների ազգային միության անդամ։
Ակադեմիայում ուսումնառության ընթացքում մասնակցել է Գ. Մ. Յագոդկինի և Ի. Յու. Մելնիչուկի ղեկավարությամբ կազմակերպված գեղարվեստական  ստեղծագործության համաժողովներին, ինչպես նաև 2004 թվականի ընթացքում սովորել է պրոֆեսոր Վասիլի Զաբաշտայի  բնանկարների արվեստանոցում։ Մանկավարժներից նրա ստեղծագործական գործունեության ձևավորման վրա հատկապես մեծ ազդեցություն են ունեցել գեղանկարչության այնպիսի վարպետներ, ինչպիսիք են  Ալեքսանդր Պետրովիչ Շերեմետը, Հենրիխ (Գենադի) Նիկոլաևիչ Յագոդկինը, Նատալյա Վյատչեսլավովնա Զոզուլյան, Վասիլի  Իվանովիչ Զաբաշտան և  Իգոր Յուլյանովիչ Մելնիչուկը։

## Ստեղծագործական գործունեություն
Ակտիվ մասնակցություն է ունեցել մրցանակաբաշխությունների, ֆորումների, ստեղծագործական հավաքների, գեղարվեստական ակցիաների։ Ցուցահանդեսային գործունեությունը սկսել է 2000 թվականից, «Բնապատկերներ» անհատական ցուցահանդեսի բացմամբ, որը կազմակերպվել է  Կիևի Դարնիցկի շրջանային մշակութային գեղարվեստական կենտրոնում։ Կիևի ստեղծագործող երիտասարդության ֆորումի բազմակի մրցանակակիր է «Գեղանկարչություն, գծանկարչություն, քանդակագործություն» անվանակարգում (2005-2008)։ Ավելի քան 40 համաուկրաինական, միջազգային, անհատական գեղարվեստական ցուցահանդեսների մասնակից է, որոնցից նշանակալիներն են՝
* Գեղարվեստական ակցիա «Կիևյան սյուիտ», որը կազմակերպվել էր Ուկրաինայի նկարիչների ազգային միության նախագահ Հրանտի միջոցներով, ք. Կիև (2005)։
* Ուկրաինայի և Իտալիայի նկարիչների միջազգային ցուցահանդես «Սուրբ Միքայել Հրեշտակապետի թևերի ներքո», Կիև-Հռոմ (2006)։
* Միջազգային գեղարվեստական լվովյան աշնանային սալոն «Բարձր ամրոց-2008 թվական», Արվեստի պալատ, ք. Լվով։
* Համաուկրաինական տրիեննալե «Գեղանկարչություն-2007 թվական», կազմակերպված Ուկրաինայի նկարիչների ազգային միության կողմից, ք. Կիև (2007)։
* «Ուկրաինան տրիպոլյաից մինչև մեր ժամանակները» (2008), Ուկրաինայի նկարիչների ազգային միություն, Կիև։

### Նկարչուհու աշխատանքները
Կատերինան աշխատում է բնանկարի, նատյուրմորտի, դիմանկարի գեղանկարչության բնագավառում, ինչպես նաև պատկերավոր սիմվոլիզմի ոճով։  
Նկարչուհու ստեղծագործությունները գտնվում են Ուկրաինայի, Իտալիայի, Իսպանիայի, Ֆրանսիայի, Հոլանդիայի, Կանադայի, ԱՄՆ-ի, Գերմանիայի, Ավստրալիայի, Նոր Զելանդիայի և այլ երկրների մասնավոր հավաքածուներում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ուկրաինայի նկարիչների ազգային միության անդամներ
Կատեգորիա:Ուկրաինացի կին արվեստագետներ
Կատեգորիա:Ուկրաինացի նկարչուհիներ
Սուդանում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Սուդանի օբյեկտները թվով 3-ն են, որը կազմում է ընդհանուր թվի 0,3 %-ը (1073՝ 2017 թվականի դրությամբ)։ Երկու օբյեկտ ցանկում ընդգրկվել են մշակութային չափանիշներով, իսկ մեկը՝ բնական։ Բացի դրանից, 2017 թվականի դրությամբ ևս 5 օբյեկտ ներկայացված է Համաշխարհային ժառանգության թեկնածու օբյեկտների ցանկում.։
մինի

## Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


### Օբյեկտների աշխարհագրական դասավորվածություն




## Նախնական ցանկ
Աղյուսակում օբյեկտները դասավորված են նախնական ցանկում դրանք ավելացնելու հերթականությամբ։ Ցանկում նշված են այն օբյեկտները, որոնք Սուդանի  կառավարության կողմից առաջարկվել են որպես թեկնածուներ՝ Համաշխարհային ժառանգության ցանկում ընդգրկվելու համար։

### Օբյեկտների աշխարհագրական դասավորվածություն




## Տես նաև
* Միավորված ազգերի Կրթության, գիտության և մշակույթի կազմակերպություն
* Համաշխարհային ժառանգություն
* Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
* 

Կատեգորիա:Համաշխարհային ժառանգություն Աֆրիկայում
Կատեգորիա:Համաշխարհային ժառանգության ցանկեր

Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Սուդան
Ժանիու Բիկել

**Ժանիու Բիկել Ֆիգեյրեդո դա Սիլվա** (, ), պորտուգալացի ֆուտբոլիստ, ՆԵԿ ակումբի հարձակվող։

## Ակումբային կարիերա
Բիկելը նիդերլանդական Խերենվեն ակումբի սան է։ 2015 թվականի մարտի 7-ին Էրեդիվիզի առաջնության ժամանակ՝ ԱԴՈ Դեն Հաագ ակումբի հետ խաղում նա կատարել է իր նորամուտը, երկրորդ խաղակեսում փոխարինման դուրս գալով Սիմոնա Տերնաի հետ։ Նույն տարվա ամռանը Բիկելը տեղափոխվել է ՆԵԿ ակումբ։ Օգոստոսի 12-ին Էկսելսիորա ակումբի հետ խաղի ժամանակ նա կատարել է իր նորամուտը նոր թիմի կազմում։ Դեկտեմբերի 6-ին Զվոլե ակումբի դեմ խաղի ժամանակ Բիկելը խփել է իր առաջին գոլը ՆԵԿ ակումբի կազմում։

## Միջազգայի կարիերա
2015 թվականին Բիկելը Պորտուգալիայի երիտասարդական հավաքականի կազմում մասնակցել է Նոր Զելանդիայում կայացած աշխարհի երիտասարդական առաջնությանը։ Մրցաշրջանում նա մասնակցել է Կատարի և Նոր զելանդիայի հավաքականների դեմ խաղերին։

## Ծանոթագրություններ

## Արտաքին հղումներ
* ֆուտբոլիստի էջը ''nec-nijmegen.nl'' կայքում  
* ֆուտբոլիստի վիճակագրությունը soccerway կայքում

Կատեգորիա:Գվինեա Բիսաուի ֆուտբոլիստներ
Կատեգորիա:Հերենվենի ֆուտբոլիստներ
Կատեգորիա:ՆԵԿ-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
7 Years

**«7 Years»**, դանիական Lukas Graham խմբի կողմից ձայնագրված երգ, որ թողարկվել է իրենց երկրորդ Lukas Graham ալբոմից 2015 թվականի նոյեմբերի 17-ին Copenhagen Records և Warner Bros լեյբլների կողմից։ Երգը գրել են երաժիշտներ Լուկաս Ֆոկամերը, Ստեֆան Ֆորեստը, Մորտեն Ռիստորպը և Մորտեն Պիլեգարդը, պրոդյուսերները եղել են՝ Future Animals և Pilo: Սինգլը գլխավորել է Դանիայի, Շվեդիայի, Ավստրիայի, Ավստրալիայի, Նոր Զելանդիայի, Իռլանդիայի, Կանադայի և Մեծ Բրիտանիայի հիթ-շքթները։ Ներառվել է 2016 թվականի ԱՄՆ լավագույն սինգլների ցանկի 12-րդ հորիզոնականում ըստ Billboard-ի։ 2017 թվականին ներկայացվել է «Գրեմմի» մրցանակի երեք անվանակարգերում` «Տարվա լավագույն ձայնագրություն», «Տարվա լավագույն երգ» և «Լավագույն փոփ-կատարում դուետի կամ խմբի կողմից»։

## Առևտրային հաջողություններ
2016 թվականի ապրիլի 9-ին երգը Billboard Hot 100 հիթ-շքերթում զբաղեցրել է 2-րդ հորիզոնականը՝ դառնալով խմբի առաջին հիթը, որն ընդգրկվել է ԱՄՆ Hot-100-ի լավագույն տասնյակում, ինչը դարձել է Դանիայի ներկայացուցչի ամենաբարձր ձեռքբերումն ամերիկյան հիթ-շքերթում՝ սկսած Եվրատեսիլի հաղթող Յուրգեն Ինգմանի «Apache» հիթի ժամանակներից (1961)։ Բացի այդ, երգն զբաղեցրել է առաջին տեղը Մեծ Բրիտանիայի Adult Top 40 և Mainstream Top 40 հիթ-շքերթներում։ 2016 թվականի հոկտեմբերին ԱՄՆ-ում ներբեռնված օրինակների քանակը գերազանցել է 2,03 միլիոնը։

## Երաժշտական տեսահոլովակ
Երգի տեսահոլովակը թողարկվել է 2015 թվականի դեկտեմբերի 15-ին։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2015 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Դարիո Պովեդա

**Դարիո Պովեդա** ( ), իսպանացի ֆուտբոլիստ, Վիլյառեալ ակումբի հարձակվող։

## Կարիերա
Դարիոն Վիլյառեալ ակումբի սան է։ Նա խաղացել է ակումբի երկրորդ կազմում։ Նա իր նորամուտը կատարել է 2016 թվականի օգոստոսի 21-ին Կորնել ակումբի դեմ խաղի ժամանակ։ 2017 թվականի օգոստոսի 21-ին նա իր նորամուտը կատարեց Պրեմիերայում՝ Լևանտե ակումբի դեմ խաղի ժամանակ, փոխարինման դուրս գալով 89-րդ րոպեին՝ Մանու Տրիգերոսայի հետ։

## Ծանոթագրություններ

## Արտաքին հղումներ
* 
* 
 

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Hey Ya!

***Hey Ya!,***  երգը ամերիկյան OutKast  հիփ-հոփ խմբի երգն է (дуэт André 3000 (Андре Бенджамин) և Big Boi (Энтван Паттон)), թողարկվել է 2003 թվականի սեպտեմբերի 23-ին LaFace և RCA պիտակները, որպես առաջին սինգլն է 5-րդ ստուդիական ալբոմի Speakerboxxx / The Love Ստորեւ։  Սինգլը հասել դիրքորոշումը ձեռք բերված թիվ 1 Billboard Hot 100 աղյուսակը, և վավերացված պլատինե է ԱՄՆ-ում, Մեծ Բրիտանիայում, Ավստրալիայում, Նորվեգիայում և Շվեդիայում։

## Պատմություն
Երգը ստացել է երաժշտության քննադատության և առցանց հրապարակումների դրական ակնարկներ։ PopMatters, *[[Entertainment Weekly]]*, Stylus Magazine, Pazz & Jop, Robert Christgau, Pitchfork Media, *[[:en:New York (magazine)|New York]]*, AllMusic, *[[NME]]*: Blender ամսագիրը ներառում էր երգը «The 500 Greatest Songs Since You Were Born»(№ 15):

«Hey Ya!» հաջողություն է ունեցել Հյուսիսային Ամերիկայում՝  2003 թվականի հոկտեմբերի 18-ին առաջին անգամ ընդգրկվել է ամերիկյան Billboard Hot 100 շքերթում՝ զբաղեցնելով 57-րդ հորիզոնականը «The Way You Move» երգի դեբյուտից երեք շաբաթ անց (որն այդ ժամանակ գտնվում էր 25-րդ հորիզոնականում)։ Եզրափակիչը հանգեցրեց Hot 100 ինը շաբաթների, 2003 թվականի դեկտեմբերի 13-ից մինչև 2004 թվականի փետրվարի 7-ը։ Թվային վաճառքը թույլ է տվել, որ ամերիկուհին տասնհինգ շաբաթ տևի Billboard Hot Digital Tracks աղյուսակը։

Երգն արժանացել է մի շարք մրցանակների՝ Best Urban/Alternative Performance (Grammy Award 2004), *[[Nickelodeon Kids' Choice Awards]]* (2004) Kids' Choice Award for Favorite Song կատեգորիայում, MTV Europe Music Awards (Best Song) և այլն։

## Երգացանկ

;American 7" vinyl single
# "Hey Ya!" (radio edit)
# "Hey Ya!" (instrumental)

;Australian CD maxi single
# "Hey Ya!" (radio edit)
# "Ghetto Musick" (radio edit)
# "Ghetto Musick" (Benny Benassi remix)
# "Hey Ya!" (Enhanced CD video)

;European CD single
# "Hey Ya!" (radio edit)
# "Ghetto Musick" (radio edit)

;German CD maxi single
# "Hey Ya!" (radio edit)
# "Ghetto Musick" (radio edit)
# "Ghetto Musick" (Benny Benassi remix)
# "Hey Ya!" (Enhanced CD video)

;UK 12" vinyl single
# "Hey Ya!" (radio edit)
# "Ghetto Musick"
# "My Favourite Things"

;UK CD maxi single
# "Hey Ya!"
# "Ghetto Musick" (radio edit)
# "My Favourite Things"
# "Hey Ya!" (Enhanced CD video)

## Հիթ-շքերթներ և Հավաստագրեր

### Հիթ-շքերթներ

### Շաբաթական հիթ-շքերթներ

## Հավաստագրեր

## Մրցանակներ

## Ծանոթագրություններ

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Never Be the Same

**«Never Be the Same»,**  ամերիկացի կուբացի երգչուհի Ջամիլա Կաբելոյի երգը, Camila- ի դեբյուտային ստուդիայի ալբոմից։ Երգը թողարկվել է թվային ձևաչափով դեկտեմբերի 7-ին, Epic- ի և SycoIt- ի պիտակների վրա, ինչպես նաև ալբոմի նախնական պատվերներով։  Երգը որպես սկավառակի երկրորդ սինգլ, թողարկվել է 2018 թվականի հունվարի 9-ին։

## Պատմություն
Սինգլի պաշտոնական թողարկումը տեղի է ունեցել 2018 թվականի հունվարի 9-ին, ռադիոյի երգի հաջողության շնորհիվ, նա ներգրավվեց ԱՄՆ-ի լավագույն 40 ռադիոկայան։  Բացի այդ, երգը առաջին անգամ 61-րդ հորիզոնականն է զբաղեցրել Billboard Hot 100 հիթ-շքերթում 30.000  վաճառված օրինակով և 6.1 միլիոն միավորով, առաջին շաբաթվա ընթացքում։

2018 թվականի հունվարի10-ին Cabello նախ կատարեց երգը հեռուստատեսությամբ, խոսելով Jimmy Fallon իր շոու The Tonight Show Starring Jimmy Fallon:

## Հիթ-շքորթներ

## Ծանոթագրություններ

## Արտաքին հղումներ
*  (Audio)
*  (на концерте B96 Summer Bash '17)
*  (на шоу *The Tonight Show Starring Jimmy Fallon*)
* 
*

Կատեգորիա:2013 երգեր
Գերդա Տիրեն

**Գերդա Տիրեն** (, օրիորդական ազգանունը՝ **Ռյուդբերգ** (), ), շվեդ նկարչուհի-պատկերազարդող։

## Կենսագրություն
Գերդա Տիրենը ծնվել է 1858 թվականին Ստոկհոլմում։ 1880-1883 թվականներին սովորել է Շվեդիայի գեղարվեստի թագավորական ակադեմիայում, այնուհետև ուսումը շարունակելու համար մեկնել է Ֆրանսիա։ 1884 թվականի հունվարին նշանադրվել է Յուհան Տիրենի հետ և նույն տարում Փարիզում ամուսնացել նրա հետ։ 1884 թվականի վերջում նորապսակները վերադարձել են իրենց հայրենիք և բնակություն հաստատել Ուվիկեն քաղաքում։

Ավելի ուշ զույգը տեղափոխվել է Պեննինգբյու, բնակություն հաստատել Տրստի կալվածքում և գրեթե ամբողջ կյանքն այնտեղ ապրել։ 1894 թվականին Տիրենն ընտանիքի հետ որոշ ժամանակ վերադարձել է Ուվիկեն։

Գերդա Տիրենը մահացել է 1928 թվականին Պեննինգբյուում։ Թաղված է ամուսնու կողքին։

## Ստեղծագործական ուղի
Գերդա Տիրենը նկարել է դիմանկարներ, բնանկարներ և ծաղկային նատյուրմորտներ, ֆրանսիական և շվեդական կյանքի ժանրային տեսարաններ, ինչպես նաև երեխաների պատկերներ։

Գերդա Տիրենի գրքային հայտնի նկարազարդումներից են Ֆրից Ռեյթերի «Կյանքը երկրում», Դանիել Դեֆոյի «Ռոբինզոն Կրուզոյի արկածները», Մարկ Տվենի «Արքայազնը և աղքատը»։

1923 թվականին Գերդա Տիրենն ակտիվորեն համագործակցել է «Jultomten» ամսագրի հետ, որը Ստոկհոլմում հրապարակում էր շվեդական մանկավարժական թերթը։ Այդ հրատարակությունում են տպագրվել Սակարիաս Տոպելիուսի «Ճնճղուկ» բանաստեղծության նկարազարդումները, նկարչուհու հին ջրաներկ աշխատանքներ, որոնք փոստային բացիկների վրա տպագրվել են դեռևս 1898 թվականին «Արդյոք կգնեք ամանորյա նվերներ» խորագրով, բազմաթիվ ժանրային տեսարաններ երեխաների հետ։

Տիրեն ամուսինների նկարները գտնվում են Ստոկհոլմի ազգային թանգարանի հավաքածուում, Շվեդիայի մի շարք մարզային թանգարաններում և բազմաթիվ մասնավոր հավաքածուներում։

## Պատկերասրահ

Gerda Tiren Kvinna med gosse i sitt knä.jpg|Կինը՝ տղան ծնկներին
Gerda Tirén-Karin och Tippo.jpg|Կարին և Տիպպո
Gerda Tirén Kvinna.jpg|
Gerda Tirén-Brudföljet.jpg|Ամուսնական արարողություն


## Ընտանիք
* Հայր՝ Կառլ Ռյուդբերգ (, 1820-1902 թթ.)
* Մայր՝ Էմմա Ֆորսլունդ (, 1820-1899 թթ.)
* Ամուսին՝ Յուհան Տիրեն (1853-1911 թթ.), շվեդ նկարիչ. ամուսնացել է 1884 թվականին
** Որդի՝ Նիլս Տիրեն (1885-1935 թթ.), նկարիչ
** Դուստր՝ Քրիստինա Տիրեն (1886-1951 թթ.), նկարչուհի
** Դուստր՝ Կարին (1887-1951 թթ.), երաժշտության ուսուցիչ
** Դուստր՝ Էվա Էլիզաբեթ (1890-1937 թթ.), վոկալիստ
* Ամուսնու եղբայր՝ , բանահավաք (երգեր ու լեգենդներ հավաքող)

## Ծանոթագրություններ

## Արտաքին հղումներ
* Gerda Rydberg

Կատեգորիա:Շվեդ արվեստագետներ
Կատեգորիա:Շվեդ նկարիչներ
Կատեգորիա:Շվեդ նկարչուհիներ
Կատեգորիա:Շվեդ պատկերազարդողներ
River

«**River**»,  ամերիկյան ռեփեր Էմինեմի երգը՝ բրիտանացի հեղինակ-կատարող Էդ Շիրանի մասնակցությամբ, որը դարձավ Eminem Revival- ի 9-րդ ստուդիայի ալբոմի երկրորդ սինգլը։ Սինգլը թողարկվել է 2018 թվականի հունվարի 5-ին։ Երգի հեղինակներն էին Էմինեմը և Էդ Շիրանը, ինչպես նաև պրոդյուսեր Էմիլ Հեինին։  Երգի նոր ձայնասկավառակի հետ տեսանյութը հայտնվել է Eminem- ի Youtube ալիքում, 2017 թվականի դեկտեմբերի 14-ին։ Ավելի քան մեկ ամիս է, ինչ ստացել է ավելի քան 60 միլիոն դիտում։

## Դիրքերը հիթ-շքերթներում
Երգը հասել է Մեծ Բրիտանիայի UK Singles Chart- ի առաջին հոիզոնականին, դառնալով այս աղյուսակը գլխավորող Էմինեմի իններորդ զույգը։  Երգը նաև բարձրացավ վերևում Նորվեգիայում և Շվեդիայում։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

|-
! scope="row"| Portugal (AFP)
|Gold
|5,000
|-

## Հրատարակության ժամանակագրությունը

## Ծանոթագրություններ

Կատեգորիա:UK Singles Chart գլխավորած սինգլներ
Ներդրումային ընկերություն

**Ներդրումային ընկերություն** (), ներդրումային նպատակներով արժեթղթերը պահպանող և կառավարող ընկերություն։ Ներդրումային ընկերությունները ներդնում են իրենց հաճախորդների գումարները, որոնք իրենց հերթին մասնակցում են շահույթին և վնասին։

## Պատմություն
17-րդ դարում արդեն գործում էին այնպիսի ֆինանսական կազմակերպություններ (ակցեպտի տներ և վաճառականների բանկեր), որոնք կատարում էին ժամանակակից ներդրումային ընկերությունների որոշ գործառույթներ։ Այդ կազմակերպությունները կարևոր դեր են կատարել Աշխարհագրական մեծ հայտնագործությունների ժամանակաշրջանի առևտրային առաքելությունների ֆինանսավորման գործի մեջ։ 1774 թվականին դանիացի առևտրական և բրոքեր Ադրիան վան Քեթվիչը (Adriaan van Ketwich) ստեղծում է ներդրումային առաջին թրեսթերից մեկը։

19-րդ դարի վերջին ներդրումային թրեսթերը լայնորեն տարածվում են Միացյալ Թագավորությունում, իսկ 1920-ականներին ԱՄՆ-ում առաջանում են փակ տիպի առաջին ներդրումային ընկերությունները։ Ներդրումային ընկերությունները բավականին տարածվում են 20-րդ դարի առաջին քառյակում։ Այդպիսով, 1921-1926 թվականներին միայն ԱՄՆ-ում բացվել է 140 նոր ներդրումային ընկերություն։ Առաջանում է միայն արժեթղթերի սահմանված տեսակների և արդյունաբերության հստակ ճյուղերի հետ աշխատող նեղ մասնագիտացված ներդրումային ընկերությունների մեծ տեսականի։ Արդեն այդ ժամանակ ներդրումային ընկերությունները փոքր ներդրողների համար ներկայացվում էին որպես իրենց կապիտալի դիվերսիֆիկացիայի միջոց։

## Հայաստան
Համաձայն Հայաստանի օրենսդրության, ներդրումային ընկերություն է համարվում այն բաժնետիրական կամ սահմանափակ պատասխանատվությամբ ընկերությունը, որն ունի «Արժեթղթերի շուկայի մասին» Հայաստանի օրենքով և դրա հիման վրա ընդունված նորմատիվ իրավական ակտերով սահմանված կարգով ներդրումային ծառայությունների մատուցման լիցենզիա և որի գործունեությունը ներդրումային ծառայությունների մատուցումն է՝ առանձին կամ ոչ հիմնական ծառայությունների հետ մեկտեղ։

## Ծանոթագրություններ

Կատեգորիա:Ընկերության տեսակներ
Կատեգորիա:Կորպորատիվ իրավունք

Կատեգորիա:Ներդրումների կառավարում